 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኤርትራ ኣብ ምብዓል መበል 28 ዓመት ሃገራዊ መዓልቲ ናጽነት 24 ጉንቦት 2019 ምንጪ ስእሊ, MOI ኣብ 2003 ኣብ ዝተኸበረ መዓልቲ ናጽነት ኣፍራዛ ዝተሰምየት ኮሜዲያዊት ድራማ ደሪሱን ኣልዩን ንዘቕረበ ጸሓፋይ ኣሚር ዮውሃንስ 24 ግንቦት እታ ዝዓበየትን ዝኸበረትን ዕለትያ ኣብ ታሪኽ ህዝቢ ኤርትራ 24 ግንቦት 1991 ባዕዳዊ መግዛእቲ ኢትዮጵያ ካብ ኤርትራ ዝተቐንጠጠላ መዓልቲ ስለ ዝኾነት ዓባይን ድምቕትንያ ነፍሲ ወከፍ ኤርትራዊ ከም ልብሲ ክማሙቖላ ከም መግቢ ክዕንገለላ እምነቱን መንነቱን ብኹርዓት ዝገልጸላ ሕሉፍ ብድሆታቱ ንሎሚ ተስፋ ክትኸውን ይምነያ ጎደናታት ሓርነትን ሰማእታትን ድማ ብመብራህቲ ደሚቐን ብደርፍታት ናጽነትን ዓወትን ዓሚረን ህዝቢ ከካብ ቤቱ እናወጽአ ብሳዕስዒትን ጓይላን መዓልቲ ሃገራዊ ናጽነቱ ዘኽብረለን ዓበይቲ ጎደናታት ስለ ዝኾና ኣብ ታሪኹ ፈጺመን ኣይሃሳን ገጠምቲ ጸሓፍቲ ሙዚቀኛታትን ጋዜጠኛታት ድማ ነዛ በብዓመቱ እትጽምበል ፍልይቲ ዕለት ብብዕርዖም ሞጊሶማ መብጽዕኦም ኣሐዲሶሙላ ህዝቢ ኣለዓዒሎምላን ትርጉም ሃገራዊ ናጽነት ኣጉሊሖሙላን ራኢ ዓድና ከመይ ክኸውን ኣለዎ ዝብል ዝክኣለና እነቕርበሉ ዝነበርና መዓልቲ ሓጎስዩ ዝብል ጸሓፊ ኣሚር እንተኾነ እዚ በዓል ድሕሪ ምስ ወያነ ዝተኣተወ ኲናትን ምእሳር ዜጋታትን ትርጉሙ እናሃሰሰ መጺኡዩ ይብል ኲናት ዕንወትን ጥፍኣትንዩ ዝብል እምነት ዘለዋ ውርይቲ ገጣሚት ሩማና ብርሃኑ ኣብ ኩናት ዶባት ኢትዮ-ኤርትራ ኣብ ግንባር መረብ ሰቲት ጸጋመይቲ ኢዳ ሰንኪላያ ሩማና ኣብ ዝተፈላለዩ ድፋዓት ብዙሕ ደሪፋን ገጢማን ን24 ግንቦትውን በቲ ዘይነጽፍ ብርዓ ሸሊማታ ሩማና ኣብዛ ዕለት ዘይትርስዖ ኣጋጣሚ እንታይ ይኸውን? 